# โรงเรียนเบญจมเทพอุทิศจังหวัดเพชรบุรี
โรงเรียนเบญจมเทพอุทิศจังหวัดเพชรบุรี เป็นโรงเรียนมัธยมศึกษาขนาดใหญ่พิเศษ ประจำจังหวัดเพชรบุรี รับนักเรียนแบบสหศึกษา เปิดทำการเรียนการสอนในระดับชั้นมัธยมศึกษาปีที่ 1 - 6  ชื่อเดิม โรงเรียนสตรีเพชรบุรีเบ็ญจมเทพอุทิศ

 ประวัติ 
ใน พ.ศ. 2453 ราษฎรจังหวัดเพชรบุรี ได้ร่วมกันบริจาคเงิน จำนวน 2,700 บาท เพื่อจัดสร้างพระบรมรูปพระบาทสมเด็จพระจุลจอมเกล้าเจ้าอยู่หัว เพื่อเป็นอนุสรณ์ไว้ที่พระราชวังรามราชนิเวศน์ (วังบ้านปืน) แต่ยังไม่ทันได้สร้าง พระบาทสมเด็จพระจุลจอมเกล้าเจ้าอยู่หัว รัชกาลที่ 5 ก็ได้เสด็จสวรรคตในวันที่ 23 ตุลาคม พ.ศ. 2453 ลงเสียก่อน

มหาอำมาตย์ตรีพระยาเพชรพิไสยศรีสวัสดิ์ ซึ่งเป็นข้าหลวงประจำจังหวัดเพชรบุรีในขณะนั้น จึงได้ขอพระราชทานเงินบริจาคจำนวนดังกล่าว มาสร้างเป็นโรงเรียนสตรีประจำจังหวัดขึ้น โดยพระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามโรงเรียนว่า เบญจมเทพอุทิศแจ้งความ กระทรวงศึกษาธิการ วันที่ 23 ตุลาคม พ.ศ. 2464 ในราชกิจจานุเบกษา เล่มที่ 38  อันเป็นมงคลนาม เพื่ออุทิศวิทยาทานทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว โรงเรียนจึงมีชื่อเดิมว่า โรงเรียนสตรีเพชรบุรีเบ็ญจมเทพอุทิศ ได้เปิดทำการเรียนการสอนครั้งแรก เมื่อวันที่ 1 สิงหาคม พ.ศ. 2460

ใน พ.ศ. 2473 สมเด็จพระเจ้าพี่นางเธอ เจ้าฟ้าวไลยอลงกรณ์ กรมหลวงเพชรบุรีราชสิรินธร ได้พระราชทานเงินส่วนพระองค์จำนวน 6,000 บาท เพื่อรื้ออาคารเดิม และก่อสร้างอาคารใหม่ที่เดิม นอกจากนี้ยังพระราชทานเงินส่วนพระองค์จำนวน 2,000 บาท เพื่อจัดซื้ออุปกรณ์เพิ่มเติม

ใน พ.ศ. 2498 โรงเรียนได้ย้ายมา ณ ที่ตั้งปัจจุบัน อันเป็นที่ดินทรัพย์สินส่วนพระมหากษัตริย์ เนื้อที่ 36 ไร่ 1 งาน 76 ตารางวา และใช้ชื่อใหม่ว่า  โรงเรียนเบญจมเทพอุทิศจังหวัดเพชรบุรี  เรื่อยมาจนถึงปัจจุบัน

ใน พ.ศ. 2509 นายทวน สิงห์ประเสริฐ ได้บริจาคทรัพย์สร้างอาคารอุทิศให้ นางเอื้อน สิงห์ประเสริฐ เป็นอาคารทรงไทยประยุกต์ และอาคารหลังนี้ได้รับพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช รัชกาลที่ 9 และ สมเด็จพระนางเจ้าสิริกิติ์ พระบรมราชินีนาถ พร้อมพระเจ้าลูกเธอและพระเจ้าลูกยาเธอ โปรดเกล้า เสด็จเปิดอาคาร เริ่มแรกใช้เป็นอาคารเรียน และเปลี่ยนมาใช้เป็นห้องสมุด กว่า 30 ปี

ใน พ.ศ. 2514 มีการเปิดหลักสูตรมัธยมศึกษาตอนปลาย (ม.ศ.1-5) จึงได้สร้างอาคารเรียน 3 ชั้นอีก 1 หลัง ซึ่งคือ อาคาร 4 ในปัจจุบัน

ใน พ.ศ. 2518 ทางโรงเรียนเข้าโครงการพัฒนาโรงเรียนมัธยมศึกษาภูมิภาค งบประมาณที่ได้จากการเข้าร่วมโครงการ ประมาณ 12,270,000 บาท ทำให้มีการก่อสร้างอาคารเรียนและส่วนต่าง ๆ ดังนี้
 อาคารวิทยาศาสตร์ 1 หลัง 3 ชั้น (อาคาร 5)
 อาคารเรียน 3 ชั้น (อาคาร 6)
 โรงฝึกงานอุตสาหกรรม 2 หลัง
 อาคารคหกรรมศิลป์ 2 หลัง
 หอประชุม 1 หลัง
 บ้านพักครู 12 หลัง
 บ้านพักภารโรง 4 หลัง
 เรือนเพาะชำ 1 หลัง
 ประตูและรั้วโรงเรียน ถนนภายในโรงเรียน และระบบประปา ไฟฟ้าที่สะดวกขึ้น

 หลักสูตรที่เปิดสอน 
 ระดับชั้นมัธยมศึกษาตอนต้น 
+โครงการชื่อโครงการระดับชั้นละ (ห้อง)ระดับชั้นละ (คน)โครงการห้องเรียนพิเศษโครงการห้องเรียนพิเศษวิทยาศาสตร์ คณิตศาสตร์เทคโนโลยี และสิ่งแวดล้อม Enrichment Program of Science, Mathematics, Technology and Environment : SMTE130โครงการส่งเสริมความเป็นเลิศด้านคณิตศาสตร์และวิทยาศาสตร์Mathematics and Science Smart : MS Smart136โครงการส่งเสริมความเป็นเลิศด้านคณิตศาสตร์และวิทยาศาสตร์ ภาคภาษาอังกฤษEnglish Program : EP260โครงการห้องเรียนอัจฉริยภาพวิทยาศาสตร์และคณิตศาสตร์ สองภาษาScience - Math Bilingual Program : Education Hub125โครงการห้องเรียนปกติห้องเรียนวิทยาศาสตร์พลังสิบ140ห้องเรียนปกติ7280รวม13471

 ระดับชั้นมัธยมศึกษาตอนปลาย 
+โครงการชื่อโครงการระดับชั้นละ (ห้อง)ระดับชั้นละ (คน)โครงการห้องเรียนพิเศษโครงการห้องเรียนพิเศษวิทยาศาสตร์ คณิตศาสตร์เทคโนโลยี และสิ่งแวดล้อมEnrichment Program of Science, Mathematics, Technology and Environment : SMTE130โครงการส่งเสริมความเป็นเลิศด้านคณิตศาสตร์และวิทยาศาสตร์Mathematics and Science Smart : MS Smart272โครงการส่งเสริมความเป็นเลิศด้านภาษาอังกฤษและภาษาจีนEnglish and Chinese Smart : EC Smart125โครงการส่งเสริมความเป็นเลิศด้านคณิตศาสตร์และภาษาอังกฤษMathematics and English Smart : ME Smart0.518โครงการส่งเสริมความเป็นเลิศด้านภาษาอังกฤษและภาษาฝรั่งเศสEnglish and French Smart : EF Smart0.518โครงการห้องเรียนอัจฉริยภาพวิทยาศาสตร์ - คณิตศาสตร์ สองภาษาScience - Math Bilingual Program : Education Hub 136โครงการห้องเรียนปกติแผนการเรียนวิทยาศาสตร์พลังสิบ 1 40วิทยาศาสตร์ - คณิตศาสตร์140คณิตศาสตร์ - ภาษาอังกฤษ140ภาษาอังกฤษ - ภาษาจีน140ภาษาอังกฤษ - ภาษาฝรั่งเศส280ภาษาอังกฤษ - ภาษาญี่ปุ่น140ธุรกิจการจัดการ140รวม14519

 พระอนุสาวรีย์ 
พระอนุสาวรีย์ สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระรูปยืนเต็มพระองค์ สูง 170 เซนติเมตร หล่อด้วยโลหะรมดำ ประดิษฐาน ณ บริเวณประตูทางเข้าโรงเรียนเบญจมเทพอุทิศจังหวัดเพชรบุรี ประดิษฐานบนพระแท่นหินอ่อนสีขาว ต่อมา ได้มีการปรับปรุงโดยรอบบริเวณพระอนุสาวรีย์ โดยเปลี่ยนพื้นโดยรอบเป็นหินแกรนิตทั้งหมด และได้ประดิษฐานบนพระแท่นหินอ่อนสีขาวองค์ใหม่จนถึงปัจจุบัน อีกทั้ง ยังยกพื้นให้สูงขึ้นจากเดิม พร้อมทั้งประดับไฟเพิ่มแสงสว่าง อันเนื่องมาจาก เดิมโดยรอบบริเวณจะมืดมากในช่วงกลางคืน นอกจากนี้ ยังจัดสวนดอกไม้ไว้รอบพระอนุสาวรีย์ด้วย

 ข้อมูลอาคารทั้งหมดในโรงเรียน 
อาคาร จำนวน 16 หลัง ได้แก่
+อาคารหมายเลขชื่ออาคารข้อมูลอาคาร1อาคารบุญยืน เครือพานิชเป็นอาคาร 2 ชั้นใช้เป็นห้องเรียนจำนวน 10 ห้อง ห้องพักครู 2 ห้อง และห้องอื่น ๆ เช่น ห้องผู้อำนวยการ ห้องประชุมรัตนา เชาว์ปรีชา สำนักงาน-อำนวยการ หอจดหมายเหตุ สำนักงานกลุ่มบริหารงานทั่วไป สำนักงานกลุ่มอาคารสถานที่และสิ่งแวดล้อม สำนักงานกลุ่มแผนและพัฒนา (ห้องปิติพัฒนะโฆษิต) ห้องเรียนรวม (ห้องรำไพ เลี้ยงจันทร์) ศูนย์ให้คำปรึกษาห้องพัสดุ และห้องน้ำครู 2 ห้อง2อาคารเฟื้องฟ้า อุทิศ รุ่งธีระเป็นอาคาร 2 ชั้น ใช้เป็นห้องกิจกรรมพัฒนาผู้เรียน ศูนย์บริการเอกสารการพิมพ์ ห้องเรียนจำนวน 5 ห้อง และห้องน้ำนักเรียนจำนวน 20 ห้อง3อาคารเอื้อน สิงห์ประเสริฐ
อาคารทรงไทยเป็นอาคารทรงไทยชั้นเดียว สร้างด้วยเงินบริจาค ใช้เป็นห้องพิพิธภัณฑ์ของโรงเรียน (กำลังดำเนินการจัดทำ)4-เป็นอาคาร 3 ชั้น ใช้เป็นห้องเรียนจำนวน 9 ห้อง และห้องอื่น ๆ เช่น ห้อง EP ห้องประชุมศรีเบญจม์ สำนักงานกลุ่มบริหารวิชาการ ห้องปฏิบัติการภาษา กลุ่มสาระฯ ภาษาต่างประเทศ ศูนย์ภาษาอังกฤษ ศูนย์ภาษาฝรั่งเศส ศูนย์ภาษาจีน ห้องทะเบียน ห้อง 8 เหลี่ยม (รำไพ เลี้ยงจันทร์) ห้องวัดผล ห้องศูนย์ EP ห้องปฏิบัติการคุณแม่บุญรวม เสนาดิศัย และห้องน้ำครู 2 ห้อง5-เป็นอาคาร 3 ชั้น ใช้เป็นห้องเรียนจำนวน 12 ห้อง และห้องอื่น ๆ เช่น ห้องพักครูกลุ่มสาระฯ วิทยาศาสตร์ ห้องเรียนสีเขียว ห้องวชิรเบญจม์ ศูนย์ฯ วิทยาศาสตร์ ห้องโครงงานวิทยาศาสตร์ ห้อง Smart Classroom เคมี ชีววิทยา ฟิสิกส์ ห้องซ่อมสร้างอุปกรณ์วิทยาศาสตร์ และห้องน้ำครู 2 ห้อง6-เป็นอาคาร 3 ชั้น ใช้เป็นห้องเรียนจำนวน 15 ห้อง และห้องอื่น ๆ เช่น ห้องพักครูกลุ่มสาระฯ สังคมศึกษา ศูนย์ฯสังคมศึกษา ศูนย์ธรรมปฏิบัติ ศูนย์ฯ ภาษาไทย ห้องพักครูกลุ่มสาระฯ ภาษาไทยศูนย์ธรรมปฏิบัติ และห้องน้ำครู 2 ห้อง7อาคารนางสาวอัมพร บุญประคองเป็นอาคาร 3 ชั้น สร้างด้วยเงินบริจาค ใช้เป็นห้องเรียนจำนวน 10 ห้อง และห้องอื่น ๆ เช่น ห้องประชุม อุบล ชาญใช้จักร ห้อง Smart classroom วิชาคณิตศาสตร์ ห้องพักครูกลุ่มสาระฯ คณิตศาสตร์ ศูนย์คณิตศาสตร์ ห้องน้ำครู 2 ห้อง และห้องน้ำนักเรียน 2 ห้อง8อาคารบุญรวม เสนาดิศัยเป็นอาคาร 3 ชั้น สร้างด้วยเงินบริจาค ใช้เป็นห้องเรียนและห้องอื่น ๆ เช่น ห้องประชุมห้องประชุมนางสาวอัมพร บุญประคอง ธนาคารโรงเรียน ห้องศูนย์พัฒนาการเรียนการสอนวิชาคณิตศาสตร์ Smart Classroom 2 (ห้องเหรียญเพชร ตาลวันนา) ห้องปฏิบัติการดนตรีไทยเทียนชัย ปิติพัฒนะโฆษิต ห้องดนตรีสากล 1 ห้องดนตรีสากล 2 ห้องนาฏศิลป์ ห้องปฏิบัติการคอมพิวเตอร์เทียนชัย ปิติพัฒนะโฆษิต ห้องเรียนคอมพิวเตอร์ 4 ห้อง และห้องน้ำ 7 ห้อง9อาคารเส็ง กาญจนกีรติ (อาคารพยาบาล)ชั้นที่ 1 เป็นห้องพยาบาล ศูนย์ส่งเสริมสุขภาพ มีอาคารประกอบ ติดอาคารพยาบาล คือ อาคารประชาสัมพันธ์ (คุณแม่บุญรวม เสนาดิสัย) อาคารสำนักงานกลุ่มบริหารกิจการนักเรียน (ห้องอุทิศ รุ่งธิระ)10อาคารโรงยิม โครงการอาหารกลางวัน -11อาคารเฉลิมพระเกียรติ ๔๘ พรรษาชั้นที่ 1 เป็นโรงอาหารของโรงเรียน ชั้นที่ 2 เป็นห้องสมุด และชั้นที่ 3 เป็น ห้องประชุมนิศามณีวงศ์-ปิติพัฒนโฆษิต12อาคารเฉลิมพระเกียรติ ๗ รอบ พระชนมพรรษาเป็นอาคาร 4 ชั้น ใต้ถุนโล่ง ใช้เป็นห้องเรียนจำนวน 18 ห้อง และห้องน้ำนักเรียน จำนวน 20 ห้องห้องพักครูกลุ่มสาระฯ ภาษาต่างประเทศ ห้องคอมพิวเตอร์ และห้องพักครูคอมพิวเตอร์13อาคารวัลลภา ธีระศานต์เป็นอาคาร 1 ชั้น ใช้เป็นห้องเรียนเกษตรจำนวน 3 ห้อง14อาคาร ดร.ไพบูลย์ เกตุแก้วเป็นอาคารสำหรับจัดการประชุมและรองรับแขกในงานสำคัญต่าง ๆ15อาคาร ๑๐๐ ปี เบญจมเทพอุทิศเป็นอาคารเรียนวิทยาศาสตร์ 4 ชั้น มีหอดูดาวชั้นดาดฟ้า16-เป็นอาคารเรียน 4 ชั้น ใต้ถุนโล่ง

 ทำเนียบผู้บริหารโรงเรียนเบญจมเทพอุทิศจังหวัดเพชรบุรี 
 ลำดับ รายนาม ตำแหน่ง วันที่เริ่มดำรงตำแหน่ง 1  ไม่พบหลักฐานแน่ชัด  ครูใหญ่  พ.ศ. 2460  2 นายอุ๋ย   ทรัพย์วณิช ครูใหญ่ ธันวาคม พ.ศ. 2462 3 นายชิ้น   สำราญสุข ครูใหญ่  1 พฤษภาคม 2463 4 นายเพชร   วงษ์โมราประฬาฬ ครูใหญ่ 17 กรกฎาคม 2465 5 ขุนบันลือศึกษาการ ครูใหญ่  1 สิงหาคม 2467  6 นางสาวเหรียญเพชร   ตาลวันนา ครูใหญ่ 3 มิถุนายน 2475 7 นางสาวปริ่ง   โชติพินธุ ครูใหญ่ 1 มิถุนายน 2503   8 นางโฉมยง   สุพัฒนบุตร อาจารย์ใหญ่  10 กรกฎาคม 2510 9 นางสาวลัดดา   ชาคร ผู้อำนวยการระดับ 8 25 กันยายน 2516 10 นายสมพงศ์   ศิริวัฒน์ ผู้อำนวยการระดับ 8 17 มีนาคม 2527 11 นางประหยัด   ศรีบุญชู ผู้อำนวยการระดับ 8 1 ตุลาคม 2528 12 นางสาวปรีดา   เชื้อตระกูล ผู้อำนวยการระดับ 8 1 พฤศจิกายน 2532  13 นางอุบล   ชาญใช้จักร ผู้อำนวยการระดับ 9 2 ตุลาคม 2533 14 นางสาวรำไพ   เลี้ยงจันทร์ ผู้อำนวยการระดับ 8 1 ตุลาคม 2537 15 นางรัตนา   เชาว์ปรีชา ผู้อำนวยการระดับ 8 25 ตุลาคม 2539  16 นายนคร   ตังคะพิภพ ผู้อำนวยการระดับ 10 (ค.ศ. 5) 30 ตุลาคม 2544  17 ว่าที่ ร.ต.อุทิศ รุ่งธีระ ผู้อำนวยการระดับ 8 (ค.ศ. 3) 7 กุมภาพันธ์ 2551 18 ดร. ไพบูลย์ เกตุแก้ว ผู้อำนวยการระดับ 9 (ค.ศ. 4) 8 กุมภาพันธ์ 2554 19 นายชูรัฐ ระหว่างบ้าน ผู้อำนวยการชำนาญการพิเศษ (ค.ศ. 3) 9 พฤศจิกายน 2559 20 นายไกรรัฐ  สว่างเดือน ผู้อำนวยการชำนาญการพิเศษ (ค.ศ. 3) 29 พฤศจิกายน 2562 21 นายอาวุธ ทัศนา ผู้อำนวยการชำนาญการพิเศษ 8 ตุลาคม 2567

 เกียรติประวัติ 
 โรงเรียนรางวัลพระราชทานระดับมัธยมศึกษาขนาดใหญ่ จำนวน 6 ครั้ง คือ ในปีการศึกษา 2522, 2527, 2537, 2541, 2546 และ 2552
 โรงเรียนรางวัลโล่เกียรติยศโรงเรียนรางวัลพระราชทานต่อเนื่อง จัดการศึกษาระดับมัธยมศึกษาได้อย่างมีคุณภาพดีเยี่ยม ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปีการศึกษา 2546
 โรงเรียนรางวัลโล่เกียรติยศโรงเรียนรักษาคุณภาพมาตรฐานสูง ในทศวรรษ พ.ศ. 2546
 ได้รับเกียรติบัตร ระดับกรมสามัญศึกษา ในฐานะโรงเรียนจัดระบบดูแลช่วยเหลือนักเรียนดีเด่น พ.ศ. 2544 และเกียรติบัตรระดับเขตตรวจราชการ ในฐานะโรงเรียนจัดระบบดูแลช่วยเหลือนักเรียนดีเด่น พ.ศ. 2546
 ได้รับเกียรติบัตรการรับรองมาตรฐานระดับทองโรงเรียนส่งเสริมสุขภาพตั้งแต่ พ.ศ.  2546
 โรงเรียนรางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี โครงการรักการอ่าน สานสู่ฝัน รางวัลยอดเยี่ยม  3 รางวัล (ภาษาไทย วิทยาศาสตร์ สังคมศึกษา) พ.ศ. 2546
 เกียรติบัตรระดับทอง ในฐานะเป็นสถานที่ทำงานน่าอยู่ น่าทำงาน (โรงเรียนน่าอยู่ น่าเรียน) พ.ศ. 2546 - พ.ศ. 2550
 โรงเรียนต้นแบบ (Best Practice) ส่งเสริมการสอนภาษาต่างประเทศดีเด่น เขตตรวจราชการที่ 4 พ.ศ. 2548
 โรงเรียน "สถานที่ทำงานน่าอยู่ สะอาด ปลอดภัย สิ่งแวดล้อมดี มีชีวิตชีวา" ระดับทอง พ.ศ. 2548
 โรงเรียนประชาธิปไตยตัวอย่าง ระดับประเทศ พ.ศ. 2549
 โรงเรียน "รักการอ่าน" ยอดเยี่ยม และ "ห้องสมุดมีชีวิต" ยอดเยี่ยม พ.ศ. 2550
 โรงเรียนสนับสนุนการเรียนการสอนสุขศึกษาและพลศึกษาดีเด่นแห่งชาติ พ.ศ. 2551
 อ้างอิง 

 โรงเรียนเบญจมเทพอุทิศจังหวัดเพชรบุรี. ผลัดใบ 91. เพชรบุรี : เพชรภูมิการพิมพ์. 2552.
 ประวัติโรงเรียน 
 เกียรติประวัติของโรงเรียน 
 ทำเนียบผู้บริหารโรงเรียน